# Lisa 1 Tehniline kirjeldus

## Sotsiaalkaitse infosüsteemi iseteeninduse kujundus- ja arendustööd 4

## Mõisted ja lühendid

|  |  |
| --- | --- |
| **Mõiste/Lühend** | **Kirjeldus** |
| SKA | Sotsiaalkindlustusamet |
| TEHIK | Tervise ja Heaolu Infosüsteemide Keskus |
| SKAIS2 | Sotsiaalkaitse infosüsteem (hõlmab ametnikurakendust ja iseteenindust) |
| Iseteenindus | Sotsiaalkindlustusameti iseteenindus |

## Ülevaade

Sotsiaalkindlustusameti teenuste kasutajate jaoks on arendatud Sotsiaalkindlustusameti iseteenindus, kus kasutaja saab enda jaoks vajalikke toiminguid teha lihtsalt ja kiirelt. Iseteeninduses kuvatakse praegu isikuandmetega seotud infot, isikule maksete teostamise infot, perehüvitiste teenuseid ja abivahendite teenust.

## Lepingu eesmärk

Lepingu eesmärgiks on järgmises alapunktis toodud e-teenuste arenduste raames persoonade loomine, kasutajauuringute tegemine, iseteeninduse ja ametnikurakenduse prototüübi loomine, testimine ja HTML/CSS arendustööd.

## Tellitavad tööd

## Lepingu eesmärgi saavutamiseks tellitakse tööde teostamist reaalselt kasutatud töötundide alusel. Töid tellitakse vajaduspõhiselt, tellija ei kohustu konkreetses mahus töid tellima.

## Iseteeninduses e-teenuse prototüübi loomiseks;

## ametnikurakenduses teenuse prototüübi loomiseks;

## WCAG testimiseks;

## iseteeninduse kasutatavuse testimiseks;

## ametnikurakenduse kasutatavuse testimiseks;

## persoonade loomiseks;

## kasutajauuringute tegemiseks;

## HTML/CSS arendustöödeks.

## Töötundide kasutamise osas esitab täitja iga kalendrikuu lõpus tellijale ajaaruande vastavalt hankelepingus kokkulepitule.

## Konkreetsete tööde loetelu tekib hankelepingu täitmise käigus ja seda hallatakse Jiras. Täitja saab sisendi tööde teostamiseks üksnes tellija kontaktisikult.

## Tööprotsess ja tulemid

## Järgnevalt täpsustatakse Täitjaga sõlmitud raamlepingus (nr 3-9/3050-1) kirjeldatud tingimusi tööprotsessi, dokumenteerimise, töökorralduse ja mittefunktsionaalsete nõuete osas.

### Tööprotsess

* Tööraamistik peab tuginema etapiviisilisele planeerimisele, võimaldades arendusmeeskonna prioriteete jooksvalt muuta;
* Tööraamistik peab võimaldama süsteemset ülevaadet iga etapi saavutustest;
* Tööraamistik peab võimaldama arendusmeeskonna tulemuslikkuse (kasvu) jälgimist ajas;
* Tööraamistik peab tagama, et arendusmeeskond tegeleb omal initsiatiivil enda tulemuslikkuse parandamisega ja parendusettepanekute esitamisega.
* Täpsem protsess lepitakse kokku tööde käigus.

### Dokumentatsioon

Dokumenteerimine toimub jooksvalt vastavalt punktis 5.5 olevale loetelule.

### Töökorraldus

Projekti töökorraldus toetub kodukorrale. Täitja peab tagama piisava kaasamise ja ülevaadete andmise Tellijale.

### Mittefunktsionaalsed nõuded

Mittefunktsionaalsete nõuete osas tuleb lähtuda [TEHIKu mittefunktsionaalsetest nõuetest](https://www.tehik.ee/sites/default/files/2024-05/TEHIK%20mittefunktsionaalsed%20no%CC%83uded%20arendustele.pdf).

### Tulem

Tulemi kohustub täitja andma üle **hiljemalt 31.12.2025** üleandmise ja vastuvõtmise aktiga järgnevalt:

* Iseteeninduse prototüübi üleantav tulem peab sisaldama:
	+ Viiteid dokumentatsioonile Confluence’is;
	+ Viited tehtud töödele (Jiradena);
	+ Navigeeritav prototüüp Figma.
* Ametnikurakenduse prototüübi üleantav tulem peab sisaldama:
	+ Viiteid dokumentatsioonile Confluence’is;
	+ Viited tehtud töödele (Jiradena);
	+ Navigeeritav prototüüp Figma.
* Iseteeninduse arendustööde tulem asub Gitlabis (HTML/CSS).
* Dokumenteeritud WCAG testimiste tulemused asuvad piletitena jiras.
* Dokumenteeritud iseteeninduse kasutatavuse testimise tulemused asuvad Confluence’is.
* Dokumenteeritud ametnikurakenduse kasutatavuse testimise tulemused asuvad Confluence’is.
* Loodud persoonad asuvad Confluence’is.
* Dokumenteeritud kasutajauuringute tulemused asuvad Confluence’is.

## Tööde teostamise tähtaeg

Tööde üleandmise **lõpptähtaeg on 31.12.2025.**Tööde üleandmisele järgneb tellija poolne tööde vastuvõtmisaeg mõistliku aja jooksul ja vajadusel täitja poolne paranduste tegemine üle antud töödes, kui ilmneb, et tööd ei ole lõpptähtajaks teostatud nõuetekohaselt.